OpenLLM-France/wikimedia huggingface dataset:
# Castellons Grosses

El Castellons Grosses és una muntanya de 454 metres que es troba al municipi de Foradada, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Microchirus frechkopi

Microchirus frechkopi és un peix teleosti de la família dels soleids i de l'ordre dels pleuronectiformes que es troba a les costes de l'Atlàntic oriental (des del Senegal al golf de Guinea).

## Referències

* ↑ The Taxonomicon (anglès)
* ↑ FishBase (anglès)
# Bárbara Garófalo

Bárbara Garófalo (Veneçuela, 1992) és una actriu, cantant i model veneçolana.

## Carrera artística

Garófalo ja va fer-se model amb tot just tres anys. El 1999 va aparèixer en la pel·lícula infantil La Aventura Mágica de Óscar. Aquest mateix any va actuar en tres telenovel·les, Carita Pintada, Hay Amores que Matan i Vive la Pepa.
Va fer el seu debut internacional l'any 2001, quan es va traslladar a Colòmbia per gravar la telenovel·la Mi pequeña mamá. Aquesta actuació li va obrir el camí per a participar en la telenovel·la de 2002 La Venganza, amb gran repercussió al país cafeter. Més endavant va aparèixer en altres produccions en televisió com Una Maid en Manhattan (2011), Relaciones Peligrosas (2012) i Tierra de Reyes (2015).

## Filmografia

| Any | Pel·lícula |
| 1999 | Carita pintada |
| 2000 | Hay amores que matan |
| 2000 | La mágica aventura de Óscar |
| 2001 | Viva la Pepa |
| 2002 | Mi pequeña mamá |
| 2002 | La Venganza |
| 2011 | Grachi |
| 2011 | Una Maid en Manhattan |
| 2012 | Relaciones Peligrosas |
| 2015 | Tierra de Reyes |
# El Feixó

El Feixó és un masia situada al municipi de Pinell de Solsonès, a la comarca catalana del Solsonès. Està tocant al poble de Sant Climenç.
Està situada a 756 m d'altitud.

## Referències

* 1 2 Aquest topònim figura al «Nomenclàtor oficial de toponímia de Catalunya». Departament de Territori i Sostenibilitat, Generalitat de Catalunya, 2009. Arxivat de l'original el 01-12-2017.
* ↑ «El Feixó». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mónica Lorente Ramón

Mónica Isabel Lorente Ramón (Oriola, 1971) és un política valenciana militant del Partit Popular de la Comunitat Valenciana (PPCV), alcaldessa d'Oriola (2007-2011).
S'afilià a Nuevas Generaciones de la Comunidad Valenciana amb 18 anys, i amb 28 entrà a formar part del Comité Executiu provincial del PPCV a Alacant. A les eleccions municipals del 2007 fou elegida alcaldessa d'Oriola amb el 48,76% dels vots, tot i que no pogué revalidar-la a les següents eleccions de 2011 després de 24 anys de governs populars.
És diputada provincial d'Alacant des del 2007, siguent vicepresident i portaveu de la Diputació fins al 2011, quan José Joaquín Ripoll abandona la presidència. També ha estat diputada a les Corts Valencianes durant la VI Legislatura (2003-2007).

## Corrupció política
### Cas Brugal

En l'actualitat es troba imputada pels presumptes delictes de prevaricació, tràfic d'influències, revelació de secrets, activitats prohibides a autoritats i frau.
Al juliol de 2010, al marc de les operacions del cas Brugal, la policia escorcollà l'ajuntament oriolà i va detenir tres regidors del seu govern municipal i al president de la Diputació d'Alacant, (José Joaquín Ripoll) arran les investigacions d'un presumpte cas de corrupció relacionat amb la recollida de fem.

### Cas de falsedat documental

Mónica Lorente es troba involucrada en un altre cas de corrupció política relacionat amb la inauguració d'unes obres municipals abans que foren adjudicades en juliol de 2008. Està acusada del delicte de falsedat documental i el procés judicial es troba en la fase d'obertura de judici oral al Jutjat número 1 d'Oriola. La Fiscalia demana per a ella una multa de 4.500 euros i la inhabilitació de càrrec públic durant deu mesos (també per al qui fou edil d'Oriola, Antonio Rodríguez Murcia).
El 21 de febrer de 2014, l'Audiència Provincial d'Alacant desestima el recurs presentat contra el seu processament i confirma l'obertura del judici oral.

## Referències

* ↑ «29 imputados más en el ‘caso Brugal' por la contrata de la basura de Orihuela». El País, 07-06-2012.
* ↑ «Imputen l'alcaldessa d'Oriola per l'escàndol de la gestió del fem». El Punt, 17-08-2010.
* ↑ «Todos los implicados en Brugal, uno a uno». Información, 04-11-2010.
* ↑ La policia deté el president de la Diputació d'Alacant, José Joaquín Ripoll Arxivat 2010-07-09 a Wayback Machine., a Vilaweb del 6/07/2010.
* ↑ «Orihuela adjudicó una obra ya inaugurada». El País, 25-03-2009.
* ↑ «El juez imputa a la alcaldesa de Orihuela y su gobierno por adjudicar una obra después de ejecutarla». El País, 25-03-2011.
* ↑ «La juez abre juicio oral a la exalcaldesa de Orihuela por falsedad documental». El País, 28-11-2012.
* ↑ «El juez confirma el procesamiento de la exalcaldesa Mónica Lorente». El País, 21-02-2014.

## Enllaços externs

* Perfil biogràfics a Orihuela Digital.
Càrrecs públics :
| Precedit per: José Manuel Medina Cañizares | Alcaldessa d'Oriola 2007 - 2011 | Succeït per: Monserrate Guillén Sáez |
# Anell (micologia)

Anell en micologia, és l'estructura en forma d'anell que es pot trobar a vegades en la cama o estípit d'alguns fongs.
L'anell representa les restes romanents del vel parcial o del vel universal, un cop s'ha esquinçat per a exposar les làmines o un altre tipus de superfície que exposa les espores. Un anell pot ser gruixut i membranós o pot ser com una teranyina. Aquest tipus d'anell s'anomena cortina.
Els anells poden ser persistents, romanent com una característica notable en bolets madurs o desaparèixer aviat quan el fong emergeix, deixant potser una petita resta sobre l'estípit (tija) anomenada "zona anular". Per a espècies comestibles de bolets aquesta zona és la considerada més saborosa.

## Formes

Els anells presenten diverses formes que poden ser importants en la classificació dels fongs. Les més característiques són:
* Penjant: penjant o en forma de faldilla.
* Acampanada: expandint-se cap enfora des de l'estípit.
* Envaginat: obert cap en dalt al voltant de l'estípit.
* ascendent (ínfer), deriva del vel universal;
* descendent (súper), deriva del vel parcial;
* doble

## Vegeu també

* Vel (micologia)

## Enllaços externs

* Glossari de micologia: Annulus Arxivat 2008-05-31 a Wayback Machine.
Viccionari
# Penic

El penic (en anglès penny, plural pence o pennies) és una moneda fraccionària feta anar en diversos estats de tradició britànica.
* És la centèsima part (1/100) de la lliura esterlina del Regne Unit des del 15 de febrer del 1971, i ho va ser de la lliura irlandesa des d'aquesta data fins a l'adopció de l'euro el 2001. S'abreuja p. Fins al 1982, a les monedes britàniques era anomenat new penny per diferenciar-lo dels antics; a partir d'aquella data el nom torna a ser el tradicional, penny.
* Fou la 240a part (1/240) de les lliures esterlina i irlandesa abans del 1971, de la lliura escocesa abans del 1707 i també de les monedes d'Austràlia, Nova Zelanda i Sud-àfrica, entre d'altres, abans de la decimalització. Era la dotzena part (1/12) del xíling. L'antic penic s'abreujava d, abreviació derivada del terme "denari", antiga moneda romana.
* Penny és el nom corrent però no oficial del cèntim (cent), la moneda fraccionària dels Estats Units i el Canadà, i és la centèsima part del dòlar.

## Vegeu també

* Pfennig, o penic alemany
* Farthing
Viccionari
# Penyes del Mania

El Penyes del Mania és una muntanya de 638 metres que es troba entre els municipis d'Alòs de Balaguer, Cubells i Foradada, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pegusa triophthalma

Pegusa triophthalma és un peix teleosti de la família dels soleids i de l'ordre dels pleuronectiformes.

## Alimentació

Menja mol·luscs i d'altres invertebrats.

## Hàbitat

Viu als fons sorrencs.

## Distribució geogràfica

Es troba a les costes de l'Atlàntic Oriental Central (des de Mauritània fins al golf de Guinea).

## Referències

* ↑ The Taxonomicon (anglès)
* ↑ FishBase
* 1 2 FishBase (anglès)
# Bénéwendé Stanislas Sankara

Bénéwendé Stanislas Sankara és un polític burkinès i membre del partit Unió pel Renaixement / Moviment Sankarista (UNIR/MS).
Corrent com a candidat presidencial d'UNIR/MS a les eleccions del 13 de novembre 2005, Sankara va quedar 2n dels 13 candidats, rebent el 4,88% dels vots.
# Tossal del Cap de Terme

El Tossal del Cap de Terme és una muntanya de 744 metres que es troba al municipi de Conesa, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Instruments optomètrics

Els instruments optomètrics són els instruments que s'utilitzen habitualment en la pràctica de l'optometria. Són els instruments utilitzats per realitzar un examen refractiu, observar o mesurar les estructures de l'ull, o bé per caracteritzar els elements compensadors. Alguns elements compensadors, tals com els que s'utilitzen per compensar la baixa visió, també es consideren instruments optomètrics. Els elements compensadors habituals (lents oftàlmiques i lents de contacte) no es consideren instruments optomètrics. La majoria d'instruments optomètrics són instruments òptics
Instrumentació per a baixa visió
* Lupa
* Telemicroscopi
* Ullera de Galileu
* Ullera de Kepler
Instrumentació per a elements compensadors
* Frontofocòmetre
* Frontofocòmetre automàtic
* Radioscopi
Instrumentació per a l'estudi de les estructures oculars
* Biomicroscopi ocular o làmpada d'escletxa
* Oftalmoscopi
* Càmera de fons d'ull o retinògraf
* OCT
* HRT
* GDx
Instrumentació per a les mesures oculars
* Queratòmetre
* Topògraf ocular
* Campímetre
* Paquímetre
* Biòmetre
Instrumentació per a la determinació de l'estat refractiu de l'ull
* Retinoscopi
* Autorefractòmetre

## Referències

* ↑ David B., Henson. Optometric instrumentation. (en anglès). 2nd ed.. Oxford:: Butterworth- Heinemann,, 1996.. ISBN ISBN 0750607270..
* ↑ Arasa, J.; Arjona, M.; Tomàs, N.. Instruments òptics i optomètrics: problemes.. 2a edició. Barcelona: Edicions UPC, 1994. ISBN ISBN 847653423X.
* ↑ Smith, G.; Atchison, David A. T. The eye and visual optical instrument. (en anglès). Cambridge:: Cambridge University Press,, 1997. ISBN ISBN 0521478200.
# Kwacha

El kwacha és la moneda dels estats africans de Zàmbia (des del 1968) i Malawi (des del 1971). El kwacha de Zàmbia (codi ISO 4217: ZMK) es divideix en 100 ngwee, mentre que el kwacha de Malawi (ISO 4217: MWK) es divideix en 100 tambala.
El mot prové del bemba, en què significa alba o aurora, i apareix en l'eslògan del nacionalisme zambià: "La nova alba de la llibertat".
El 2003 Zàmbia fou el primer estat africà a emetre bitllets de polímer (concretament els de 500 i 1.000 kwacha).

## Referències

* ↑ «kwacha | enciclopedia.cat». [Consulta: 18 desembre 2022].
* ↑ «kwacha | enciclopedia.cat». [Consulta: 18 desembre 2022].
* ↑ «ISO 4217 amendment number 162, change of currency name» (en anglès). SIX Interbank Clearing Ltd. [Consulta: 26 febrer 2016].
* ↑ «Zambia : Banknotes [Series: 2012-2014 "Printer Giesecke & Devrient" Issue [1/2]]». [Consulta: 18 desembre 2022].

## Vegeu també

* Kwacha malawià
* Kwacha zambià
# Roca Roja (Algerri)

La Roca Roja és una muntanya de 606 metres que es troba al municipi d'Algerri, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dentex maroccanus

Dentex maroccanus és un peix teleosti de la família dels espàrids i de l'ordre dels perciformes.

## Morfologia

Pot arribar als 45 cm de llargària total.

## Distribució geogràfica

Es troba a les costes de l'Atlàntic oriental (des de la Mar Cantàbrica i el sud-oest de la Mediterrània fins a l'Estret de Gibraltar i el golf de Guinea).

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Sexo por compasión

Sexo por compasión és una pel·lícula hispano-mexicana del 2000 dirigida per la directora catalana Laura Mañá, i filmada a l'estat de Tlaxcala. Va ser seleccionada per anar al Festival de Sundance.

## Sinopsi

Dolores és una dona madura i bondadosa, tan bona 1ue el marit decideix abandonar-la. Aleshores en un intent desesperat per recuperar-lo decideix tenir relacions amb un altre home del poble. Com a reacció, però, tots els homes del poble volen conèixer a Dolores -ara Lolita- que, amb el seu sexe per compassió, retornarà el color i l'alegria a un poble que es trobava enfonsat en la tristesa.

## Repartiment

* Élisabeth Margoni - Lolita
* Álex Angulo - Pepe
* Pilar Bardem - Berta
* Juan Carlos Colombo - Padre Anselmo
* Carmen Salinas - La madame
* Mariola Fuentes - Floren
* Leticia Huijara - Leocadia
* Damián Alcázar - Home verge

## Premis

* 45a edició dels Premis Sant Jordi de Cinematografia (millor òpera prima)
* Festival de Màlaga (millor pel·lícula i premi de l'audiència)
* Festival Internacional de Cinema a Guadalajara: Premi Mayahuel i premi de l'audiència

## Referències

* ↑ El filme español 'Sexo por compasión' irá al festival de Sundance, El País, 2 de gener de 2001
* ↑ Sexo por compasión a Fotogramas
* ↑ «El portero», mejor película española en los premios Sant Jordi de Cine, ABC, 30 de gener de 2001
* ↑ 'Sexo por compasión' triunfa en el Festival de Málaga, El País, 4 de juny de 2000
* ↑ Polémico filme en México Arxivat 2020-02-16 a Wayback Machine., La Nación, febrer de 2003
# Monteró

El Monteró és una muntanya de 575 metres que es troba al municipi de Camarasa, a la comarca catalana de la Noguera.
Al cim podem trobar-hi un vèrtex geodèsic (referència 257103001).
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Charles Loring Elliott

Charles Loring Elliott (Auburn, Nova York; 1812 - 1868) va ser un pintor estatunidenc conegut pels seus retrats. Va treballar al centre de l'estat de Nova York (estat) durant 10 anys quan era jove, i l'any 1845 es va mudar a la ciutat de Nova York per a dur endavant la seua carrera. Va ser elegit per a l'Acadèmia Nacional de Disseny l'any 1846.

## Primers anys i educació

Elliott va néixer a Auburn (Nova York). Son pare era obrer i Elliott va passar moltes hores de la seua infància al seu taller. Ja de menut va mostrar habilitat per a construir joguets, trineus, vagons, i xicotets molins, així com per a la pintura. En l'escola pública va estudiar les fotografies i la vida per a millorar la seua tècnica. Quan va complir 15 anys, la seua família es va mudar a Syracuse (Nova York), i després a una xicoteta aldea fronterera, on son pare va muntar una tenda de productes tèxtils i un xicotet supermercat. Elliott va començar a treballar per a son pare, però no estava interessat a convertir-se en un comerciant.

## Carrera

Elliott va tornar al centre de l'estat de Nova York, on havia treballat intensivament com a pintor de retrats durant 10 anys. Entre les seues obres hi havia molts retrats de facultatius del Hamilton College (Nova York). Va veure la necessitat de l'estimulació que dona la ciutat, i va tornar a la ciutat de Nova York l'any 1845, on Trumbull va aprovar el seu progrés amb la pintura. L'any següent va ser elegit per a l'Acadèmia Nacional de Disseny, cosa que li va servir per a atreure més clients, ja que va ser una mesura de reconeixement.
Elliott va ser considerat un dels millors retratistes de la seua època, i a pesar que mai va viure a l'estranger, la seua tècnica no era provincial ni insegura. El seu mètode era madur, la seua pinzellada ferma, el color fresc i net, i el paregut dels retrats excel·lent, encara que mancaven de sentiment. Es deia que va pintar més de 700 retrats, sobretot caps, ja que no tenia molta idea de com pintar en grans llenços. També va pintar figures, com la de El ingenioso hidalgo Don Quijote de La Mancha i Falstaff, i el paisatge The Head of Skaneateles Lake.
Entre les persones que va retratar es troben James Fenimore Cooper, Fitz-Greene Halleck, Fletcher Harper, Asher Brown Durand (The Corcoran Gallery, Washington) i el governador William Bouck (City Hall, New York). Alguns retrats addicionals d'Elliott es troben al New York City Hall, i a la New York Stat Library en Albany. Quatre de les seues obres es troben al Metropolitan Museum of Art de Nova York

## Referències

* 1 2 "Charles Loring Elliott", Harper's Magazine, Vol. 38, No. 223, December 1868-May 1869
* ↑ «Anthony Van Corlear». The Walters Art Museum.
# Esponja

«Esponja» té aquests significats:
* Biologia: Les esponges o porífers (Porifera) són un tipus d'animals invertebrats aquàtics que es troben dins el subregne del parazous (Parazoa).
** Esponja marina, embrancament animal dels porífers
** Esponja calcària, classe de l'embrancament animal dels porífers
** Esponja vegetal (Luffa) gènere de plantes amb flor de la família de les cucurbitàcies.
** Esponja uretral, massa de teixit erèctil esponjós que envolta la uretra femenina
** Esponja, himeni en la majoria de Boletals.
* Esponja de bany, feta amb fibres animals i de materials sintètics destinada a la neteja i higiene
* Esponja de cuina (o fregall), destinada a rentar estris de cuina
* Bob Esponja, sèrie de televisió homònima de dibuixos animats dels Estats Units, protagonitzada per una esponja marina
Viccionari
# Rial

Rial (en àrab ريال, riyāl, pl. ريالات, riyālāt; en persa ریال) és la denominació que reben les monedes oficials del Iemen, l'Iran i Oman:
* Rial iemenita (codi ISO 4217: YER)
* Rial iranià (IRR)
* Rial omanita (OMR)
Tot i que en àrab s'escriu igual, s'acostuma a transcriure riyal la moneda de Qatar i de l'Aràbia Saudita. Vegeu també, doncs, riyal de Qatar (QAR) i riyal saudita (SAR).
Amb noms similars, trobem també les monedes de Cambodja (el riel, KHR) i del Brasil (el real, BRL).
El seu origen és el mateix que el del riyal, una moneda castellana de plata del segle xiv (el ral espanyol) que va circular a Espanya fins a 1870 i a Portugal fins a 1910. Fora de la península es va usar per primer cop a Pèrsia el 1609. A l'imamat del Iemen es van encunyar rials a partir del 1906 en contra de les lleis otomanes. El 1945 fou declarat moneda d'Oman si bé abans havia circulat a Hadramaut (finals del segle XIX) i a Zanzíbar (des de 1881).
# Girolamo Basso della Rovere

Girolamo Basso della Rovere (Albissola Marina, 1434 - Fabrica di Roma, 1 de setembre de 1507) fou un cardenal italià.

## Biografia

Era fill de Giovanni Basso, comte de Bistagno i Monastero, i de Luchina della Rovere, germana del papa Sixt IV.
El 1472 va ser nomenat bisbe d'Albenga i va ocupar el càrrec fins al 1476, quan va ser nomenat bisbe de Macerata i Recanati i va ocupar aquest darrer càrrec durant vint-i-set anys fins a la seva mort. El papa Sixt IV el va elevar al rang de cardenal al consistori del 10 de desembre de 1477.
A la diòcesi de Recanati hi havia en el seu moment Santa Maria di Loreto que l'any de la mort de Girolamo va ser elevada pel papa Juli II al rang de santuari aconseguint així el que el seu oncle Sixt IV no va aconseguir: posar la basílica de Loreto sota jurisdicció papal directa.
El 23 de setembre de 1482 va esdevenir també administrador apostòlic de la diòcesi de Gubbio, fins que el 9 de gener de 1492 quan va dimitir.
Va morir l'1 de setembre de 1507 a Fabrica di Roma, el seu cos va ser traslladat a Roma i va ser enterrat a la basílica de Santa Maria del Popolo, on el seu parent el papa Juli II va encarregar a Andrea Sansovino la construcció de l'esplèndid monument funerari.

## Bibliografia

* Gaspare De Caro, BASSO DELLA ROVERE, Girolamo, a Dizionario biografico degli italiani, vol. 7.
* Salvador Miranda, BASSO DELLA ROVERE, Girolamo, The Cardinals of the Holy Roman Church, Florida International University.
# Awaous lateristriga

Awaous lateristriga és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 26,4 cm de longitud total.

## Distribució geogràfica

Es troba des del Senegal fins al riu Cunene (Angola), incloent-hi les illes del golf de Guinea.

## Referències

* 1 2 FishBase (anglès)
* ↑ Eccles, D.H. 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Watson, R.E. 1992. A review of the gobiid fish genus Awaous from insular streams of the Pacific Plate. Ichthyol. Explor. Freshwat. 3(2):161-176.
* Watson, R.E. 1996. Revision of the subgenus Awaous (Chonophorus) (Teleostei: Gobiidae). Ichthyol. Explor. Freshwat. 7(1)1:18.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tossal Gros (Castelló de Farfanya)

El Tossal Gros és una muntanya de 546 metres que es troba entre els municipis de Castelló de Farfanya i d'Os de Balaguer, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Charles Curtis

Charles Curtis (Eugene, Kansas, 1860-Washington DC, 1936) fou un polític estatunidenc. Era kanza per part de mare (que també era en part osage i ponca) i parlava anglès, francès i kansa. Estudià dret i fou fiscal a Topeka el 1885-1889, també fou congressista republicà per Kansas el 1893-1907, i senador el 1907-1917. Se'l considera l'artífex de l'article 24 de la constitució que declara als amerindis ciutadans nord-americans. El 1929-1933 fou vicepresident dels EUA sota el mandat de Herbert Hoover.

## Enllaços externs

* Biografia (anglès)